**Kúpna zmluva**

Číslo objednávateľa: Číslo zhotoviteľa:

uzatvorená podľa ust. § 409 a nasl. Obchodného zákonníka č. 513/1991 Zb.

medzi zmluvnými stranami

**Kupujúci:**

**Košický samosprávny kraj**

sídlo: Námestie Maratónu mieru 1

IČO: 355 41 016

zastúpený: JUDr. Zdenko Trebuľa, predseda

číslo účtu: SK 52 8180 0000 0070 0018 6505

osoba oprávnená vo veciach

obchodných: PhDr. Jana Kovácsová, vedúca Odboru kultúry a cestovného ruchu

technických: Ing. Eva Bružeňáková, referentka Odboru kultúry a cestovného ruchu

(ďalej len ,,**Kupujúci**“)

**Predávajúci**

obchodné meno: .................................

sídlo: .................................

IČO: .................................

konajúci: .................................

IČ DPH: .................................

DIČ: .................................

číslo účtu: .................................

osoba oprávnená vo veciach

obchodných: .................................

technických: .................................

(ďalej len ,,**Predávajúci**“)

**Preambula**

Kupujúci ako verejný obstarávateľ na obstaranie predmetu tejto zmluvy použil postup zadávania zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov.

Kupujúci ako verejný obstarávateľ vyhlásil dňa 21.07.2016 nasledovnú výzvu na predkladanie ponúk v rámci postupu zadávania zákazky podľa § 117 zákona č. 343/2015 o verejnom obstarávaní.

Druh postupu: zákazka s nízkou hodnotou.

Názov zákazky: **Dodanie „historizujúceho“ koberca.**

Druh zákazky: dodanie tovaru.

Na základe výsledkov verejného obstarávania sa Kupujúci ako verejný obstarávateľ

a  Predávajúci ako úspešných uchádzač dohodli na uzatvorení tejto zmluvy.

**Článok I**

**Predmet zmluvy**

* 1. Predávajúci sa zaväzuje dodať Kupujúcemu Tovar, vymedzený v tejto **Kúpnej zmluve** (ďalej len „**Zmluva**“), spolu s dokladmi, ktoré sa na Tovar vzťahujú a previesť na Kupujúceho vlastnícke právo k Tovaru v rozsahu a za podmienok podľa dokumentácie v zmysle bodu 1.2 Zmluvy a podľa podmienok dohodnutých v tejto Zmluve. Kupujúci sa zaväzuje Tovar vymedzený v tejto Zmluve prevziať a zaplatiť dohodnutú cenu podľa platobných podmienok dohodnutých v Zmluve.
  2. Priorita dokumentov, ktoré tvoria túto Zmluvu**:**

1. Kúpna zmluva,
2. prípadné vysvetlenia v rámci verejného obstarávania na predmet Zmluvy, ktoré menia alebo dopĺňajú Výzvu a jej prílohy,
3. Výzva na predloženie ponuky zo dňa 21.7.2016 vrátane jej príloh,
4. Obchodné podmienky elektronického trhoviska – Všeobecné zmluvné podmienky verzia 3.0, účinná od 18.4.2016.

Dokument s nižším číslom priority je nadradený dokumentu s vyšším číslom priority pri akomkoľvek výklade tejto Zmluvy.Skutočnosť, že akýkoľvek z podkladov tejto Zmluvy podľa tohto bodu nie je fyzicky pripojený k Zmluve, ale na túto Zmluvu len odkazuje, nemá vplyv na to, že je súčasťou Zmluvy.

* 1. Tovarom sa na účely Zmluvy rozumie „historizujúci“ koberec a jeho dodanie na miesto dodania v súlade s vyššie uvedenou výzvou a jej prílohami.
  2. Predávajúci vyhlasuje a podpisom tejto zmluvy potvrdzuje, že je riadne oboznámený s množstvom, akosťou a vyhotovením Tovaru a že správne vyhodnotil a ocenil všetok Kupujúcim požadovaný Tovar podľa tejto Zmluvy a že pri predložení svojej ponuky:
     1. prevzal od Kupujúceho podklady v rozsahu podľa bodu 1.2 a dôkladne ich pri vynaložení odbornej starostlivosti prekontroloval s tým, že tieto podklady neobsahujú žiadne prekážky dodania Tovaru, ktoré mohol zistiť pri vynaložení odbornej starostlivosti;
     2. zahrnul všetky technické, dodacie podmienky, ako aj akékoľvek ďalšie náklady súvisiace so dodaním Tovaru do kalkulácie Ceny za Tovar;
     3. neexistujú akékoľvek iné požiadavky Predávajúceho okrem tých, ktoré sú uvedené v tejto Zmluve a  ktoré Predávajúci uplatnil v procese vysvetľovania súťažných podkladov v rámci verejného obstarávania.
  3. Predávajúci sa zaväzuje znášať akékoľvek ďalšie prekážky a  zmeny, ktoré neboli Predávajúcim uplatnené podľa bodov 1.4.1, 1.4.2 a 1.4.3 na vlastné nebezpečenstvo a vlastné náklady bez akéhokoľvek dopadu na zmenu ceny za Tovar podľa tejto zmluvy.

**Článok II**

**Miesto a čas dodania Tovaru**

1. Predávajúci sa zaväzuje dodať na miesto dodania - Múzeum a Kultúrne centrum Južného Zemplína. M.R. Štefánika 257/65, 075 01 Trebišov.
2. Predávajúci sa zaväzuje dodať Tovar podľa tejto Zmluvy najneskôr do 30 dní od účinnosti Zmluvy.

**Článok III**

**Cena za Tovar**

1. Kupujúci sa zaväzuje, že za dodaný Tovar zaplatí Predávajúcemu cenu za Tovar. Právo Predávajúcemu na zaplatenie ceny Tovaru vzniká na základe daňového dokladu (faktúry) vystaveného v súlade s postupom podľa Zmluvy a Kupujúci sa zaväzuje cenu Tovaru uvedeným spôsobom Predávajúcemu zaplatiť v zmysle platobných podmienok podľa Zmluvy.
2. Celková cena za dodanie Tovaru je pevná a nemenná.
3. Na základe ponuky Predávajúceho ako úspešného uchádzača je cena Tovaru v súlade s výsledkom verejného obstarávania vo výške:

Cena Tovaru bez DPH: ................... EUR (slovom:..........................)

DPH 20%: ................... EUR

**Celková cena Tovaru: ................... EUR (slovom: ........................)**

1. Celková cena Tovaru je vypočítaná ako súčet všetkých nákladov Predávajúceho, ktoré mu vzniknú v súvislosti s dodaním Tovaru.

**Článok IV**

**Osobitné dojednania**

1. Zmluvné strany sa dohodli, že pre úpravu ďalších práv a povinností v tejto Zmluve neupravených, týkajúcich sa najmä dodania Tovaru, zodpovednosti za vady a záruky za akosť, platobných podmienok, odstúpenia od zmluvy, rozhodného práva pri riešení sporov, udelenia licencie etc., sa použijú príslušné ustanovenia 2. časti „Obchodných podmienok elektronického trhoviska – Všeobecné zmluvné podmienky“ verzia 3.0, ktoré sú dostupné na webovej stránke <https://portal.eks.sk/SpravaOpet/Opet/VerejnyDetail> (ďalej len „OPET“). V prípade, ak OPET v jednotlivých ustanoveniach ohľadne úpravy práv a povinností odkazujú na subjekt s označením „Dodávateľ“, má sa za to, že sa jedná o Predávajúceho.
2. Zmluvné strany sa dohodli, že ustanovenia tejto Zmluvy, ktoré upravujú ich vzájomné práva a povinnosti odlišne ako sú tieto upravené v OPET, majú prednosť pred úpravou obsiahnutou v OPET.

**Článok V**

**Záverečné ustanovenia**

* 1. Predávajúci vyhlasuje a podpisom tejto zmluvy potvrdzuje, že počas procesu verejného obstarávania (ktorého sa zúčastnil ako uchádzač), ktorého výsledkom je táto zmluva neposkytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti; nepokúsil sa neoprávnene ovplyvniť postup verejného obstarávania; nepokúsil sa získať dôverné informácie, ktoré by mu poskytli neoprávnenú výhodu; nebol v konflikte záujmov; neuzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž.
  2. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa.
  3. Zmluvné strany berú na vedomie, že meniť alebo dopĺňať túto zmluvu je možné len v súlade s príslušnými ustanoveniami zákona o verejnom obstarávaní.
  4. Ak niektoré ustanovenia tejto Zmluvy stratili platnosť, alebo sú platné len sčasti, prípadne stratia platnosť neskôr, nie je tým dotknutá platnosť ostatných ustanovení zmluvy. V prípade neplatných ustanovení zmluvy sa použije úprava, ktorá sa čo najviac približuje zmyslu a účelu tejto Zmluvy.
  5. Zmluva je vyhotovená v piatich rovnopisoch, z ktorých každý má platnosť originálu, pričom tri rovnopisy sú určené pre Kupujúceho a dva rovnopisy pre Predávajúceho.

Kupujúci: Predávajúci:

V Košiciach, dňa ............. 2016 V .................., dňa ............. 2016

Košický samosprávny kraj

.............................................. ..............................................

JUDr. Zdenko Trebuľa

predseda